भारतीय टीम के स्पिन गेंदबाज युजवेंद्र चहल आईसीसी की जारी वनडे में गेंदबाजों की रैंकिंग में टॉप 10 में शामिल हो गए है। चहल 683 पॉइंट के साथ वनडे रैंकिंग में 8वें स्थान पर है। चहल ने विंडीज के खिलाफ वनडे सीरीज के तीन मैचों में 5 विकेट लिए थे, जिसके चलते उनकी रैंकिंग में सुधार देखने को मिला है। वही उनके साथी स्पिन गेंदबाज कुलदीप यादव वनडे में गेंदबाजों की लिस्ट में 723 पॉइंट के साथ तीसरे स्थान पर बने हुए है। कुलदीप ने हाल ही में खत्म हुई विंडीज के खिलाफ वनडे सीरीज में चार मैचों में 9 विकेट अपने नाम किए थे। भारतीय टीम की इस स्पिन जोड़ी ने पिछले एक सालों में शानदार प्रदर्शन किया है। साउथ अफ्रीका में हुई वनडे सीरीज में इन दोनों ने मिलकर जीत में अहम भूमिका निभाई थी।